تورکیه استخباراتی تامانیدن افریقاده قوتقریلگن و مسلمانلیک نی تنله گن ایتالیا وطنداشی سیلویئا رومانو، اجتماعی ترماق آرقه لی تهدید ایتیلگن لیگینی بیلدیردی.
ایتالیا مطبوعاتیده اورین آلگن خبرلرده ایتیلیشیچه، 18 آیلیک قماق نینگ آرتیدن قوتقریلیب اولکه سیگه آلیب باریلگن رومانو اجتماعی ترماق آرقه لی تهدید ایتیلیب حقارت قیلینماقده.
خبرلرده بو نفرتلی سوز و تهدیدلرنینگ یاش قیزنینگ اسلامیت نی تنلب مسلمان بولیشی بیلن تیگیشلی ایکن لیگی، تهدید قیلگنلردن بیرته سی نینگ ایتالیانینگ شمالیده جایلشگن اسولو شهری بلدیه مجلس اعضاسی نیکو باسو ایکن لیگی و خوددی شو باسونینگ فیسبوک آرقه لی بو قیزنی اشاره قیلیب "آسیب تشلنگلر" دیب یازگن لیگی بیلدیریلدی.
میلان باش قاره لاوچیلیگی اولیم تهدیدلری و نفرت سوزلری بیلن تیگیشلی تیکشیروو باشله تر ایکن رومانوگه قوریقچی تامین ایتیش موضوعی نینگ هم بهالندیریلگن لیگی قید ایتیلدی.
خبرلرده میلان امنیه قومندانلیگی نینگ ایسه رومانونینگ اویی جایلشگن کوچه ده کینگ – کولملی خوفسیزلیک تدبیرلری آلگن لیگی معلوم قیلیندی.
"افریقا میئله" آتیده گی اجتماعی یاردم موسسه سی بیلن اوز اختیاریده کنیاگه بارگن رومانو 2018 – ییل نوامبر آییده آلیب قاچیریلگندی. رومانو 18 آی کیین تورکیه ملی استخباراتی تامانیدن 9 می ده قوتقریلگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
